**ELŐTERJESZTÉS**

**Körmend város Önkormányzata Képviselő-testülete 2017. február 28-i ülésére**

**Tárgy:** Körmenden Foglalkoztatottakért Közalapítvány beszámolója 2016. évről

Tisztelt Képviselő-testület!

A Körmenden Foglalkoztatottakért Közalapítvány pénzügyi helyzete az alábbi:

Nyitó pénzkészlet:        172.979.-Ft
Kamat:                         16.-Ft
Számlavezetési díj:        13.454.-Ft
Záró pénzkészlet:         159.541.-Ft

Lekötött betét nyitó:   2.350.110.-Ft
Kamat:                        232.-Ft
Záró:                   2.350.342.-Ft

Összesítve
Nyitó:                  2.523.089.-Ft
Bevétel:                      248.-Ft
Kiadás:                    13.454.-Ft
Záró:                   2.509.883.-Ft

A Közalapítvány az elmúlt években 2 pályázatot adott be, amelyről a Testület előtt már beszámoltunk, de e pályázatok nem részesültek támogatásban eddig. A Közalapítványhoz támogatási kérelem 2016-ban nem érkezett.

A Közalapítvány tájékoztatást kapott a körmendi közfoglalkoztatás helyzetéről. Mindebből az derült ki, hogy a közfoglalkoztatás nem folyamatos, hanem időszakos, és a közfoglalkoztatás nélküli időszakban is el kell látni a városban a felmerülő feladatokat – fanyesés, várostakarítás stb.

A Közalapítvány Kuratóriuma úgy döntött, hogy annak érdekében, hogy Körmenden a közfoglalkoztatás folyamatosan biztosított legyen, támogatást ajánl fel Körmend város Önkormányzatának 1.300.000 Ft. összegben, mely támogatást az Önkormányzat a 2017-ben induló új közfoglalkoztatási program indításáig szükséges munkaerő alkalmazására használhat fel. A támogatással az Önkormányzatnak 2017. december 31-ig kell elszámolnia a Közalapítvány előtt.

A Közalapítvány kéri a beszámoló elfogadását.

**HATÁROZATI JAVASLAT**

1. Körmend város Önkormányzata Képviselő-testülete a Körmenden Foglalkoztatottakért Közalapítvány 2016. évi pénzügyi –vagyoni helyzetéről készült tájékoztatást tudomásul veszi.
2. Körmend város Önkormányzata Képviselő-testülete úgy dönt, hogy a Körmenden Foglalkoztatottakért Közalapítvány felajánlását elfogadva, támogatási szerződést köt a Közalapítvánnyal annak érdekében, hogy Körmenden a 2017-ben induló új közfoglalkoztatási program kezdetéig is a „közfoglalkoztatás” (a rendelkezésre álló munkaerő) folyamatosan biztosított legyen annak érdekében, hogy a városban tavasszal jelentkező munkálatok elvégzésére kerülhessenek. Az Önkormányzat a támogatást köszönettel elfogadja, és vállalja, hogy azt a támogatási szerződés szerinti célra használja fel, és azzal 2017. december 31-ig elszámol a Közalapítvány előtt.

Körmend, 2017. február 13.

**Bebes István**

**polgármester**